2012 г. с изключение на изделия, които са влезли в употреба в Общността преди тази дата.“
 3.
 Добавя се следното вписване 59:
 „59.
 Дихлорометан
 CAS No 75-09-2
 ЕО No: 200-838-9
 1.
 Препарати за отстраняване на бои, съдържащи дихлорометан в концентрация равна или по-голяма от 0,1 тегловни %:
 а)
 не се пускат на пазара за първи път за предоставяне на масови или професионални потребители след 6 декември 2010 г.;
 б)
 не се пускат на пазара за предоставяне на масови или професионални потребители след 6 декември 2011 г.;
 в)
 не се използват от професионални потребители след 6 юни 2012 г.
 За целите на настоящото вписване:
 i)
 „професионален потребител“ е всяко физическо или юридическо лице, включително работници и самостоятелно заети работници, които извършват отстраняване на бои с препарати като част от своята професионална дейност извън промишлени инсталации;
 ii)
 „промишлени инсталации“ означава съоръжение, използвано за извършване на дейности по отстраняване на бои.
 2.
 Чрез дерогация от параграф 1 държавите-членки могат да позволят на тяхна територия и за определени дейности употребата от специално обучени професионални потребители на препарати за отстраняване на бои, съдържащи дихлорометан, и могат да позволят пускането на пазара на такива препарати за отстраняване на бои с цел предоставянето им на тези професионални потребители.
 Държавите-членки, които използват тази дерогация, установяват подходящи разпоредби за защита на здравето и безопасността на професионалните потребители, които използват препарати за отстраняване на бои, съдържащи дихлорометан, и информират Комисията за това.
 Тези разпоредби включват изискване професионалният потребител да притежава удостоверение, признато в държавата-членка, в която той извършва дейност, или да предостави друг документ, който може да се използва като доказателство в тази връзка, или да бъде одобрен от държавата-членка по друг начин, така че да докаже, че е правилно обучен и компетентен да използва безопасно препарати за отстраняване на бои, съдържащи дихлорометан.
 Комисията изготвя списък на държавите-членки, които използват дерогацията по настоящия параграф, и го публикува в Интернет.
 3.
 Професионалният потребител, ползващ се от дерогацията, посочена в параграф 2, извършва дейност само в държави-членки, които са използвали дерогацията. Обучението, посочено в параграф 2, обхваща най-малко:
 а)
 осведомяване, оценка и управление на рисковете за здравето, включително информация относно съществуващи заместители или процеси, които в условията на тяхната употреба са по-малко опасни за здравето и безопасността на работниците,
 б)
 употреба на подходяща вентилация,
 в)
 употреба на подходящи лични предпазни средства, които съответстват на изискванията на Директива 89/686/ЕИО.
 За предпочитане е работодателите и самостоятелно заетите работници да заменят дихлорометана с друг химичен агент или процес, който при условията на неговата употреба не е опасен или е по-малко опасен за здравето и безопасността на работниците.
 Професионалният потребител прилага на практика всички съответни мерки за безопасност, включително употребата на лични предпазни средства.
 4.
 Без да се засягат разпоредбите на друго общностно законодателство в областта на защитата на работниците, препарати за отстраняване на бои, съдържащи дихлорометан в концентрация равна или по-голяма от 0,1 тегловни %, може да се използват в промишлени инсталации само ако са изпълнени най-малко следните условия:
 а)
 ефективна вентилация във всички работни помещения и по-специално при мократа обработка и сушенето на обработените